สวัสดีค่ะ หลังจากหายเป็นประจำเดือนประมาณ 7 วัน มีตกขาวสีน้ำตาลออกมาค่ะ ไม่มีกลิ่น คันเล็กน้อยตอนนี้เป็นมา 3 วันแล้วค่ะ เป็นแบบนี้มาประมาณ 3 รอบแล้ว เริ่มกินยาคุมกำเนิดยี่ห้อพรีมได้ประมาณ 3 แผง อยากทราบว่าอาการแบบนี้อันตรายมั้ย เกี่ยวข้องกับการกินยาคุมมั้ยคะ ถ้ามีเพศสัมพันธ์จะอันตรายมั้ย
สวัสดีค่ะ หากทานยาคุมกำเนิดอยู่ แล้วได้มีตกขาวสีน้ำตาล ซึ่งน่าจะเป็นตกขาวที่มีเลือดปริมาณเล็กน้อยปนอยู่ ซึ่งเลือดที่ออก ก็น่าจะเกิดจากผลข้างเคียงของยาคุมกำเนิดได้ค่ะ โดยยาคุม อาจทำให้มีเลือดออกกะปริดกะปรอยได้ในระหว่างรอบเดือน แต่ไม่ได้อันตรายอะไร และสามารถที่จะมีเพศสัมพันธ์ได้ค่ะ ไม่ได้มีผลอะไรเช่นกันอย่างไรก็ตาม หากตกขาวสีน้ำตาลออกมาปริมาณมากทุกวัน มีกลิ่นเหม็นรุนแรง หรือมีแสบหรือคันช่องคลอดร่วม อาจเกิดจากสาเหตุอื่นๆ เช่น มีติดเชื้อในช่องคลอด มดลูกอักเสบ เป็นต้น ซึ่งในกรณีนี้ ก็ควรไปพบแพทย์เพื่อตรวจรักษาค่ะ